وادی کٔشیٖر

وادئ کشمیرچھٚے جموں و کشمیرٕچ اَکھ وادی۔ اَتھ جنوٗب مغربس مَنٛز چھُ پیٖرپانٛژال تہٕ شمال مشرقس مَنٛز چھُ  سلسلہ کوہ ہمالیہ واقع۔ یہٕ خطہٕ چھُ ہنٛدستان کہ زیر انتظام جموںکشمیرُکخطک حصہٕ۔ یس 1947 پیٹھہٕ ہندوستان تہٕ پاکستانس درمیان تنازعک موضوع چھ۔

 جغرافیہ 
وادی کشمیر چھ عرض البلد 33 تہٕ 35 کہ درمیان تہٕ طول البلد 73 تہٕ 76 کہ درمیان واقع۔ وادی چھےٚ  کلومیٹر (62 میٖل) چوٗر تہٕ  , 520۔ 3  (5 , 992۔ 4 مربع میٖل) علاقس پؠٹھ محیط۔  یہِ چھ مغربی ہمالیہ کین ذیلی علاقو سٟتؠ متصل: عظیم ہمالیہ چھ اَتھ شمال مشرقس مَنٛز بند کران تہٕ تبتی سطح مرتفع نش الگ کران ییلہٕ زن کم ہمالیہ مَنٛز پیر پنجال رینج چھ اَتھ مغربس تہٕ جنوبس مَنٛز بند کران تہ چھ اَتھ پنجاب کس مٲدان نش الگ کران۔ وادی ہنٛز اوسط بلندی  سطح سمندر پؠٹھ  , 850 میٖٹَر (6 , 070 فٹ) مگر أنٛد پٔکہ پیر پنجال رینجٕچ اوسط بلندی چھ 10 , 000 فٹ (3 , 000 میٖٹَر) ۔ جہلم دٔریاو چھ وادی ہنٛد اہم دٔریاو۔ یہِ چھ ویریناگس مَنٛز شۆروٗع گژھان۔ امیک سارِوٕے کھۄتہٕ اہم معاون دریا چھ لڈر تہٕ سندھ دریاو۔ کشمیر خطہٕ کین باقیو علاقن برعکس چھ وادی کشمیر زرخیز ہموار زمین کہ بڑس پیمانس پؠٹھ دستیاب آسنہٕ کنہ گنہ آبٲدی وول۔

 آب و ہوا 
وادی کشمیرس مَنٛز چھ معتدل آب و ہوا، یمیچ زیٛادٕ تر تعریف چھ امکہ جغرافیائی محل وقوع سٟتؠ گژھان، شمالس مَنٛز چھ قراقرمک بلند سلسلہ، جنوبس تہٕ مغربس مَنٛز چھ پیر پنجال سلسلہ، تہٕ مشرقس مَنٛز چھ زنسکار سلسلہ۔ یہِ ہیٚکہ عام طور بہارس تہٕ خزاں کس موسمس مَنٛز ٹھنڈٕ، رؠتہٕ کالہٕ کِس موسمس مَنٛز ہلکہٕ ٹھنڈٕ تہٕ ونٛدس مَنٛز شدید ٹھنڈ بیان کرنہٕ یَتھ۔ یہِ چھےٚ اَکھ بٔڈ وادی یَتھ اندرمختٔلف ضلعہ چھہٕ تہٕ یمن ضلعن اندرچھے  جغرافیٲیی  فرق۔ پہاڑی علاقن مَنٛز چھ موسم اکثر  پست حصن ہنٛدس مقابلس مَنٛز ٹھنڈ آسان۔

رؠتہٕ کال چھُ عام طور پٲٹھؠ ہلکہٕ تہٕ کٲفی خشک آسان، مگر اَتھ نسبت چھ نمی  عام طور زیٛادٕ آسان تہٕ رؠتہٕ کالس چھےٚ ٹھنڈی آسان۔ پوٗرٕ ؤرؠ یس  چھ رود پیوان تہٕ کانٛہہ تہ رؠتھ چھنہٕ خاص پٲٹھؠ ہوکھ آسان۔ سارِوٕے کھۄتہٕ گرم رؠتہٕ چھ جُلَے (کم از کم درجہ حرارت  C°16 ، درمیانی زیٛادٕ کھۄتہٕ زیٛادٕ درجہ حرارت 32 °C آسان، تہٕ سارِوٕے کھۄتہٕ سرد ریتھ چھ دَسَمبَر-جَنؤری (یَتھ مَنٛز درمیانی کم از کم درجہٕ حرارت منفی15 °C، درمیانی زیٛادٕ کھۄتہٕ زیٛادٕ درجہٕ حرارت 0 °C) ۔    

وادی کشمیرِ مَنٛز چھ معتدل آب و ہوا مگر موسمی حالات چھ غٲر متوقع۔ زیٛادٕ کھۄتہٕ زیٛادٕ درج کرنہٕ آمُت درجہ حرارت چھ 37.8 °C تہٕ کم کھۄتہٕ کم درج کرنہٕ آمُت درجہ حرارت چھ  منفی18 °C۔   2012 ہس مَنٛز 5 تہٕ 6 جَنؤری پیو باقین ورؠ ین ہندِ نسبت واریاہ شین۔

وادی مَنٛز چھ پٔتمین کینژن ؤرین مَنٛز نسبتن نمی تہٕ سالانہٕ بارس مَنٛز اضافہٕ وٕچھنہٕ آمت۔ یہِ چھ زیٛادٕ تر تجٲرتی شجرکٲری ہٕنٛدؠ منصوٗبن ہٕنٛد وجہ سٟتؠ یمن مَنٛز پارکن تہٕ سبز کورٕچ توسیع تہ شٲمل چھےٚ۔

 حَوالہٕ 
زٲژ:جۆم تہٕ کٔشیٖر ہٕنٛز وٲدی